kardosdrur/scandi-wiki huggingface dataset:
Ina Strøjer-Schmidt

Ina Strøjer-Schmidt (født den 20. september 1988) var folketingsmedlem for SF, valgt i Københavns Omegns Storkreds. Hun var medlem af Folketinget fra valget den 5. juni 2019, hvor hun blev valgt med 4.512 stemmer., indtil valget den 1. november 2022.

Strøjer-Schmidt er bosiddende i Rødovre. Hun er uddannet cand.scient.adm. og har en bachelorgrad inden for politik og sundhedsfremme fra Roskilde Universitetscenter. Hun har været offentligt ansat som konsulent hos Region Hovedstaden fra 2018 til 2019.

Eksterne henvisninger 
 https://www.inasf.dk/ (Egen hjemmeside)

Referencer 

Tidligere folketingsmedlemmer fra SF
Folketingsmedlemmer i 2010'erne
Slesvigske Fodregiment

Slesvigske Fodregiment er et dansk regiment oprettet 1. oktober 1778. I år 2000 blev det nedlagt som del af et omfattende omstrukturering af forsvaret, men blev genoprettet 1. januar 2019.

Slesvigske Fodregiment er et af fire kamptropsregimenter under Hærkommandoen. Regimentet består af et Command Team (CT), Tjenestegrensinspektør- elementet for Kamptjenesten (TIELM), Garnisonsstøtteenheden (GSE), Slesvigske Musikkorps (SMUK) og Reserven benævnt XXII Reserve Bataljon (22.). Endvidere indgår XIII Lette Infanteribataljon (13.), der operativt er under kommando af 2. Brigade.

Fane

På regimentets fanebånd står: Boden 1813, Isted 1850, Haderslev 9. April 1940

Navne 
 1778 Fyenske Infanteri-Regiment,
 1785 Slesvigske Infanteri-Regiment,
 1842 13. Linie Infanteri-Bataillon,
 1863 13. lnfanteri-Regiment,
 1865 13. Infanteri-Bataillon,
 1867 13. Bataillon,
 1951 Slesvigske Fodregiment
(13. Bataljon tilgik 2. Regiment i 1932)

Regimentet fik sit udskrevne mandskab fra Nordslesvig og det sydlige Nørrejylland, senere fra Sydslesvig til 1864. Regimentet havde garnison i Slesvig til 1842, til 1854 i Fredericia, til 1923 i København, derefter i Viborg for i 1932 at flytte til Haderslev. Det har deltaget i krigene 1848-50 og 1864.

Regimentsmærke
Regimentsmærket er et skjold med Slesvigs landsdelsvâben: to løver. Bagved sværd med fæstet opad. På dette Chr. VII's navnetal.

Regimentschef

2019 - 2022  Oberst Lars Mouritsen

2022 -            Oberst Lars Nygaard

Kilder og henvisninger 

 Grundbog for menige, hæfte 8: Hærens historie, 3. udgave

Militære enheder fra Danmark
Haderslev
Kongens Jyske Fodregiment

Kongens Jyske Fodregiment er et dansk regiment oprettet 29. april 1657.

Navne: 1657 Lübbes Regiment, 1662 Rüses Regiment, 1673 Weyhers Regiment, 1676 Prins Frederiks Regiment, 1699 Prins Christians eller Kronprinsens Regiment, 1747 Kronprinsens Regiment, 1748 Kongens Regiment, 1764 Norske Livregiment til Fods, 1819 2. Livregiment til Fods, 1842 2. Linie Infanteri-Bataljon, 1848 2. lette Infanteri-Bataljon, 1855 2. Linie-Infanteri-Bataljon, 1860 2. Infanteri-Bataljon, 1863 2. Infanteri-Regiment. 1865 2. Infanteri-Bataljon, 1867 2. Bataljon, 1. november 1951 9. Regiment, 31. oktober 1966 Kongens Jyske Fodregiment.

Regimentet har haft garnisoner i Holsten, Syd-Jylland og på Sjælland, fortrinsvis i København, hvorfra det i 1923 kom til Tønder; i 1939 flyttedes regimentet til Fredericia, den 1. januar
1952 atter til Tønder og 1. november 1961 garnisoneredes regimentet igen i Fredericia.

Regimentets bataljoner I og II er de i 1937 oprettede to fodfolkspionerbataljoner, henholdsvis 1. og 2., af hvilke enkelte enheder deltog i kampene i Sønderjylland den 9. april 1940.

Regimentet har i øvrigt deltaget i krigene 1657-60, 1675-79, 1801, 1807-14, 1848-50 (2. Lette Bataljon, Sjællændere) og 1864. Dele af regimentet har desuden været i fremmed krigstjeneste 1701-09.

På regimentets fanebånd står: Bremerforde 1657, Wismar 1675, Christiansstad 1676, Stralsund og Rügen 1715, Kjøbenhavn 1801, Fredericia 1849, Isted 1850, Dybbøl 1848 og 1864.

Regimentsmærket er en kongekrone over et bånd med indskriften "Kongens" og derunder Frederik III's kronede navnetal.

Regimentet blev den 1. november 1961 slået sammen med 7. Regiment, Jyske Fodregiment, der blev oprettet 31. oktober 1679.

Navne: 1679 Jydske Wedelske Regiment til Fods, 1684 Jydske nationale Regiment, 1702 Jydske Regiment, 1715 Jydske geworbne Regiment, 1780 Jydske Regiment til Fods, 1781 Jydske Infanteri-Regiment, 1790 Fynske Infanteri-Regiment, 1842 12. Linie-Infanteri-Bataljon, 1848 12. Lette Infanteri-Bataljon, 1855 12. Linie Infanteri-Bataljon, 1860 12. Infanteri-Bataljon,

1863 12. Infanteri-Regiment, 1865 12. Infanteri-Bataljon, 1867 12. Bataljon, fra 1. november 1951 7. Regiment.

7. Regiment havde indtil 1785 hovedsagelig garnisoner i Syd-Jylland og Rendsborg - enkelte korte perioder i sjællandske byer. 1785-1932 havde det garnison i Fredericia, 1932-39 i Sønderborg. Fra 1939 har regimentet atter været garnisoneret i Fredericia.

7. Regiment fik sit udskrevne mandskab fra Nørrejylland, undtagen i perioden 1842-64, da det dannedes af Sønderjyder.

Det har deltaget i krigene 1700, 1709-20, 1801, 1807-14, 1848-50 og 1864. En del af regimentet har været i fremmed krigstjeneste 1689-97 og 1700-09.

På regimentets fanebånd står: Stralsund og Rügen 1715, Kjøbenhavn 1801, Isted 1850.

Kilder og henvisninger

Grundbog for Menige, Hæfte 8: Hærens historie, 3. udgave
 Kongens Jyske Fodregiment, Krønike og nutid. Regimentets websted.
 Navne og henvisninger til arkivalier på Rigsarkivet (sa.dk)
Militære enheder fra Danmark
Nedlagte militære enheder fra Danmark
Maiken Wexø

Maiken Wexø (født 18. april 1967) er en tidligere dansk tv-vært, tv-producer, programdirektør, kanalchef og nu chef for underholdning og events ved B.T.

Maiken Wexø begyndte sin karriere som 17-årig som tv-vært i fire år hos MTV efter at være droppet ud af gymnasiet. Efterfølgende blev hun vært på DR, hvor hun præsenterede programmer som Vild i varmen og 3773-Hitservice.

I 1995 startede Wexø på Den Danske Filmskole, hvor hun uddannede sig på  tv-tilrettelæggerlinjen. Senere producerede hun tv, bl.a. for selskabet Easy Film, hvor hun var med til at lave Modepatruljen og Zulu Valg.

Hun var fra maj 2007 programchef på TV 2 og blev i maj 2007 chef for TV2 Networks, der omfatter TV 2 Charlie, TV 2 Film og TV 2 Zulu, hvor hun var indtil 2013. Fra januar 2014 til januar 2017 var Wexø programdirektør på Discovery Networks.

I 2015 fik den danske komiker Tobias Dybvad lavet en tatovering af Wexø på sin ene arm, da han i programmet Dybvaaaaad! igen fik lov til at bruge klip fra Kanal 4 og Kanal 5, efter at Wexø var blevet programdirektør og havde givet tilladelsen.

I 2018 blev hun chef for underholdning og events på B.T.

Referencer 

Tv-værter fra Danmark
Tv-producere fra Danmark
Ansatte ved TV 2
Ansatte i DR
Ledere fra Danmark
Direktører fra Danmark
Jacobi-metoden

Jacobi-metoden er inden for lineær algebra en iterativ metode til at løses et lineært ligningssystem. Metoden virker for kvadratiske matricer, der har en dominerende diagonal.

Metoden er opkaldt efter Carl Gustav Jacob Jacobi.

Metoden 
Et lineært ligningssystem er givet ved:

hvor  er en -matrix,  er en -vektor, og  er en ubekendt -vektor. For at løse for  skal  inverteres, men det kan være svært eller umuligt. I stedet deler man i Jacobi-metoden  op i to matricer

hvor  indeholder alle diagonalelementerne, mens  indeholder de resterende elementer. Ligningssystemet er da:

Da en diagonal matrix let kan inverteres ved at invertere de enkelte elementer, bliver dette:

Dermed er et udtryk for  som funktion af  fundet. For hver iteration opdateres  altså ved:

hvor  er en iteration, og  er den næste iteration.

Numerisk linear algebra
Iterative metoder
Sankt Monica

Sankt Monica, Monika af Tagaste eller Monika af Hippo (født 333 i Tagaste, død 387 i Ostia Antica), var en tidlig kristen helgen og mor til kirkefaderen Augustin. Hendes festdag er den 4. maj i den ortodokse kirke og siden 1969 den 27. august i den romerskkatolske og engelske kirke.

Hun var gift med Patricius og fik tre børn, hvoraf Augustin var den ældste. Hun forsøgte at gøre ham kristen, i starten uden megen held. Da han i 383 flyttede til Italien flyttede hun med og med hjælp fra Sankt Ambrosius havde hun held med at omvende sin søn. Efter at have fuldført sin opgave, besluttede hun sig for at rejse tilbage til Afrika, men hun døde i Ostia Antica inden da. Efterfølgende blev hendes grav flyttet til basilikakirken Sant’Agostino in Campo Marzio i Rom.

Byen Santa Monica i Californien er opkaldt efter hende.

Referencer

Eksterne henvisninger 

 

Helgener
Peter Bredal (dansk admiral)

Peter Jensen Bredal født i Ditmarsken (?), død 14.12.1658 ved Sønderborg var en dansk søofficer. Han var gift første gang med Annicke Gillesdatter, (1630-1653) og anden gang gift med Helvig Hansdatter der overlevede ham.

Peter Bredal begyndte sin karriere i søetaten som matros og udnævntes 1640 til kaptajn. 12.-14.9. 1657 deltog han under Henrik Bielke i søkampene ved Møn og Falsterbo.

Samme efterår blev han chef for en eskadre på fire skibe som bestod af Samson (40), Svenske Løve (36), Svenske Lam (34), og Emanuel (20-26). I november blev Bredals eskadre beordret til at overvintre i Nyborg. H Med denne eskadre frøs han inde på Nyborg Fjord hvor han 2.-5.2.1658 blev angrebet af svenskerne over isen samtidig med at skibene blev beskudt fra Nyborg Fæstning der var besat af fjenden. Gennem et tappert forsvar lykkedes det ham at få sine skibe iset ud af fjorden og sejle uskadt til København.

20. juli 1658 blev han udnævnt til viceadmiral. Under Anden Karl Gustav-krig hvor svenskerne belejrede København udmærkede han sig igen, da han sammen med admiral Niels Helt i august 1658 gik ud i Kalveboderne med nogle skøtbåde for at ødelægge de af fjenden til angreb på Amager samlede skibe. Det lykkedes dem at opbrænde to galioter og føre nitten skuder og fire pramme med sig tilbage til København som krigsbytte.

I oktober samme år var han chef for orlogsskibet Tre Løver i admiral Bielkes eskadre der sendtes ud for at møde den hollandske flåde i Sundet. I november 1658 sendtes han med en eskadre på fire skibe til Sønderjyllands kyst for at dække overførslen af kurfyrsten af Brandenburgs hjælpetropper og assisterede ved erobringen af Als. I forbindelse med angrebet på Sønderborg Slot blev Bredal hårdt såret under entring af et svensk skib og døde kort tid efter.

Eksterne henvisninger og kilder 
 Bredals forsvar af Nyborg Fjord
 Svensk uppslagsbok. Malmö 1939.

Admiraler fra Danmark
Personer i Karl Gustav-krigene fra Danmark-Norge
Danskere i 1600-tallet
College360

College360 er en skole i Silkeborg som har flere forskellige ungdomsuddannelser. Skolen tilbyder erhvervsuddannelser (EUD og EUX), gymnasiale uddannelser (HHX og HTX) samt efteruddannelser.

College360 blev oprettet som en fusion af Silkeborg Business College og Teknisk Skole Silkeborg. Skolen startede i 2017 med Henrik Toft som direktør og over 2000 elever og 340 medarbejdere.

Kritik af navnet 
I 2019 kritiserede undervisningminister Pernille Rosenkrantz-Theil navnet College360 og andre skolenavne. Hun mener at skoler skal hedde dét de er, og siger at uforståelige skolenavne fremover ikke vil blive godkendt af undervisningsministeriet.

Eksterne henvisninger 
 Skolens hjemmeside: https://www.college360.dk/

Referencer 

Erhvervsskoler i Danmark
Handelsgymnasier i Danmark
Uddannelse i Silkeborg
Eric Frenzel

Eric Frenzel (født 21. november 1988 i Annaberg-Buchholz) er en tysk skiløber, som konkurrerer i nordisk kombineret.

Hans første store internationale resultat kom i 2009, da han var med til at vinde VM-sølv for hold i 2009. Han har i alt vundet sytten VM-medaljer til og med 2021.

Ved vinter-OL 2010 i Vancouver deltog han på normal bakke, stor bakke, begge individuelt, samt holdkonkurrencen. I de to individuelle konkurrencer blev han henholdsvis nummer ti og nummer fyrre. I holdkonkurrencen hentede han sammen med Johannes Rydzek, Tino Edelmann og Björn Kircheisen med et godt langrendsresultat bronze 19,5 sekunder efter de østrigske vindere og ca. 14 sekunder efter det amerikanske hold på andenpladsen.

Frenzel var også med ved vinter-OL 2014 i Sotji, hvor han deltog i de samme konkurrencer. Her vandt han konkurrencen på normal bakke, hvor han med 131,5 meter i skihop havde et forspring inden langrendet. Han ventede imidlertid på sin nærmeste forfølger, japaneren Akito Watabe, og de to formåede i et godt samarbejde at holde de øvrige forfølgere bag sig. På den sidste halve kilometer satte Frenzel spurten ind, og han vandt konkurrencen med et forspring på 4,2 sekunder til Watabe, mens nordmanden Magnus Krog sikrede sig bronze. På stor bakke blev han nummer ti, og i holdkonkurrencen var tyskerne (Björn Kircheisen, Johannes Rydzek, Fabian Riessle og Frenzel) bedst efter skihoppet, men nordmændene var stærkest i langrendet og vandt med et forspring på blot 0,3 sekund foran tyskerne, der dermed fik sølv, mens bronzemedaljen gik til Østrig.

Ved vinter-OL 2018 i Pyeongchang deltog han endnu engang i de samme discipliner. På normalbakke blev Frenzel nummer fem i skihoppet, hvorpå han i langrendet endte med at genvinde guldet fra Sotji, igen foran Watabe, mens Lukas Klapfer fra Østrig vandt bronze. På stor bakke var han fjerdebedst efter hoppet, og sammen med Johannes Rydzek og Fabian Riessle distancere han i langrendsdelen det øvrige felt, og det endte med, at de kom i mål inden for et sekund med Rydzek som guld-, Riessle som sølv- og Frenzel som bronzevinder. I holdkonkurrencen var Tyskland storfavoritter med de tre medaljetagere fra stor bakke samt Vinzenz Geiger, og selv om de blot blev nummer to i hopdelen, var de så stærke i langrendsdelen, at de sikrede sig guldet med et forspring på næsten et minut til Norge, der selv var cirka 15 sekunder foran østrigerne på tredjepladsen.

Referencer

Eksterne henvisninger 

Skiløbere fra Tyskland
Udøvere af nordisk kombination
Deltagere for Tyskland ved vinter-OL 2010
Deltagere for Tyskland ved vinter-OL 2014
Deltagere for Tyskland ved vinter-OL 2018
Deltagere for Tyskland ved vinter-OL 2022
Olympiske mestre fra Tyskland
Olympiske sølvmedaljevindere fra Tyskland
Olympiske bronzemedaljevindere fra Tyskland
Medaljevindere ved vinter-OL 2018
Medaljevindere ved vinter-OL 2022
Suraphol Sombatcharoen

Lamduan Sombatcharoen, bedre kendt med kunstnernavnet สุรพล สมบัติเจริญ / Suraphol Sombatcharoen (født 25. september 1930, død 16. august 1968) var en thailandsk sanger.

Diskografi 
 เสียวใส้ (Siew Sai)
 ของปลอม (Khong Plom)
 คนหัวล้าน (Khon Hua Lan)
 แซซี้อ้ายลือเจ็กนัง (Sae See Ai Lue Jek Nung)
 ยิกเท้าโหลซัวะ (Yik Tao Low Suea)
 ลืมไม่ลง (Luem Mai Long)
 แก้วลืมดง (Kaew Luem Dong)
 สิบหกปีแห่งความหลัง (Sip Hok Pee Haeng Kwam Lang)

Referencer 

Sangere fra Thailand
Kærstrup voldsted

Kærstrup voldsted er resterne efter borgen Kærstrup på Tåsinge, der eksisterede i middelalderen og renæssancen, men derefter blev nedbrudt for at blive genanvendt ved opførelsen af Valdemars Slot. Slottet lå omtrent 2 km sydvest for Valdemars Slot tæt ved skoven, hvor vejen deler sig til Bregninge og Lundby.

Historie 
Øen Tåsinge var i tidlig middelalder kongelig ejendom og omtales i Kong Valdemars Jordebog fra 1231 som thosland som fædrenearv (patrimonium). Kærstrup nævnes første gang i 1362, da borgen tilhørte Hr. Peder Nielsen Stygge. Hans datter giftede sig med en holstensk ridder, Hartvig Krummedige. Antagelig ved arv kom borgen til Henneke og Benedict Ahlefeldt, som i 1387 solgte Kærstrup til Dronning Margrethe, der først indsatte Henning Berg som høvedsmand, men senere, i 1395, overdrog borgen til biskoppen i Odense. Bisperne lod indsætte en række fogeder og lensmænd på Kærstrup, blandt disse omtales Jesse Hind i 1423, Holger Munk (slægten Lange) i 1454 og 1475, Jep Nielsen Algudsen i 1460 og Ebbe Andersen Ulfeld i 1482. Af betydning var det, at Christoffer af Bayern i 1447 gav biskop Ulrik Stygge ret til for sin egen gårds behov på Tåsinge at sejle fra Tåsinge til Tyskland og ligeledes gav indbyggerne på Tåsinge ret til at udføre heste, øg, okser og køer til Tyskland, medmindre et forbud udtrykkeligt var udstedt. Dermed lagdes grunden til den bondesejlads, som især Troense senere skulle blive kendt for. De fynske bisper opholdt sig ofte på Kærstrup og da Jens Andersen Beldenak trak sig tilbage i 1529, forbeholdt han sig Kærstrup og i 1533 blev han overfaldet her af Christoffer Rantzau. 

Efter at Tåsinge ved reformationen kom tilbage til Kronen, blev Kærstrup residens for en kongelig lensmand. Blandt disse rigsmarsken Frands Brockenhuus til Egeskov. Fra 1536-1537 var Kærstrup udlagt til dronning Dorotheas livgeding. I 1549 blev Kærstrup henlagt under Nyborg Len, men i 1561 blev borgen atter udskilt og forlenet til Jakob Sested til Østergård indtil 1564, dernæst til Christopher Gadendorp 1564-1573 og dette år til rigsråd Erik Rud. I 1573 lod Kronen Kærstrup mageskifte med dens tilliggende på Tåsinge til rigsråd Erik Ottesen Rosenkrantz til Arreskov, hvis søn Erik Rosenkrantz i 1623 solgte den til Ellen Marsvin, som i 1630 overdrog den til sin datter Kirstine Munk som udlæg for fædrenearv. Kirstine var gift med Christan IV. 

Da øen var overdraget til Kirstine Munk og hendes søn Valdemar Christian, der havde titel af greve til Slesvig og Holsten, blev borgen i første omgang vedligeholdt. Således blev foretaget istandsættelser i 1633, men fra 1636 lod Christian IV borgen nedbryde og materialerne anvende ved opførelsen af Valdemars Slot.

Noter

Litteratur 
 O. Nielsen: Liber Census Daniæ. Kong Valdemar den Andens Jordebog; G.E.C. Gads forlag, København 1873
 J.P. Trap: Kongeriget Danmark; 3. Udgave 3. Bind: Bornholms, Maribo, Odense og Svendborg Amter; København 1899;
 Fund og fortidsminder

Tåsinge
Voldsteder
Irina Ovtjinnikova

Prinsesse Irina af Grækenland og Danmark (født Irina Aleksandrovna Ovtjinnikova (russisk: Ирина Александровна Овчинникова); født 4. oktober 1904, død 13. marts 1990), tidligere Irina, marquise de Monléon, var en hvid emigrant, der giftede sig med antropologen Prins Peter af Grækenland og Danmark og assisterede ham i hans forskning. De fik ingen børn og blev senere separeret.

Referencer

Litteratur

Eksterne henvisninger 

Personer fra Sankt Petersborg
Prinsesser fra Grækenland
Prinsesser fra Danmark
Modrý Kameň

Modrý Kameň er en by og kommune i distriktet Veľký Krtíš i regionen Banská Bystrica i det sydlige Slovakiet. Den ligger kun 210 kilometer fra den slovakiske hovedstad Bratislava. Byen har et areal på 19,64 km² og en befolkning på  indbyggere.

Referencer

Eksterne links 
 

Byer i Slovakiet
Grønlands gletsjere

Grønlands gletsjere er frosne floder, der sammen med smeltevandet dræner indlandsisen.

I Grønland er der observeret øget kælvning og afsmeltning fra gletsjerfronten, og tilbagetrækningen af gletsjerne er blevet et almindeligt fænomen. Det falder sammen med en stigning i isstrømningshastigheden og dermed en destabilisering af massebalancen af indlandsisen, der er deres kilde.

Nettotabet i volumen og dermed bidraget til havniveaustigningen fra Grønland er fordoblet i de senere år fra 90 km3 i 1996 til 220 km3 i 2005 anslået til 290 km3 i 2019. Omkring den ene halvdel er fra gletsjerne og den anden halvdel er fra afsmeltningen.

Tre gletsjere – Helheim-gletsjeren, Kangerlussuaq-gletsjeren og Jakobshavn Isbræ – dræner mere end 16% af den grønlandske indlandsis.

Kendte gletsjere 

Grønlands indlandsis føder et stort antal gletsjere, deriblandt 22 større gletsjere .

 Den Nordøstgrønlandske isstrøm

 Eqip Sermia, i daglig tale "Eqi"

 Hann-gletsjeren (tysk)

 Helheim-gletsjeren, en af de hurtigste gletsjere med en hastighed på op til 30m/d

 Hiawatha-gletsjeren, der skjuler et kæmpekrater efter et meteoritnedslag

 Ilulissat Isbræ = Jakobshavn Isbræ = Sermeq kujalleq er verdens hurtigste gletsjer med en hastighed på op til 46m/d

 Kangerlussuaq-gletsjeren eller Russell Glacier

 Nioghalvfjerdsfjordsgletsjeren

 Petermann-gletsjeren

 Rink Isbræ eller Kangilliup Sermia, en af de største gletsjere i V-Grønland, se :en:Rink Glacier

Henvisninger 

Gletsjere
Klima
Douglas D. Osheroff

Douglas Dean Osheroff (født 1. august 1945) er en amerikansk fysiker, der er kendt fors it arbejde med eksperimentelfysik, navnlig faststoffysik, og for sin opdagelse af superfluiditeten ved helium-3 ved ekstremt lave temperaturer sammen med David Lee og Robert C. Richardson med hvem han modtog nobelprisen i fysik i 1996. Osheroff Er J. G. Jackson and C. J. Wood Professor of Physics, Emeritus på Stanford University.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Natura 2000-område nr. 145 Ejby Ådal og omliggende kystskrænter

Natura 2000-område nr. 145 Ejby Ådal og omliggende kystskrænter  er et Natura 2000-område der består af habitatområde H128 og  har et areal på 36 hektar  hvoraf 3 % udgøres af hav. Området rummer en mosaik af tørre, kystnære overdrevsområder blandet med kær-, eng- og vældområder. Området under ét huser en lang række sjældne og ualmindelige plantearter. GEUS har udpeget området til en geologisk naturperle.

Områdebeskrivelse
Kalkoverdrev udgør hovedparten af de tørre arealer i området. Naturtypen dominerer således kystskrænterne med de karakteristiske ”fårestier”, skrænterne i selve ådalen samt de små, grusede knolde i bunden af ådalen. Hist og her optræder den ualmindelige variant af kalkoverdrevet kaldet ”tørt kalksandoverdrev”. Begge disse overdrevstyper rummer en usædvanlig artsrig flora med
blandt andre de ualmindelige arter skovkløver, knopnellike, nikkende kobjælde, tyndakset gøgeurt, mat potentil og grenet edderkopurt. Sidstnævnte er fredet og rødlistet i kategorien ”næsten truet”.
På overdrevene lever også markfirben, der er beskyttet som en såkaldt bilag IV-art.
Hist og her i ådalen findes naturtypen rigkær og ved foden af skrænterne ses enkelte steder fine kildevæld. Et par steder i disse naturtyper er fundet skæv vindelsnegl – en del af områdets udpegningsgrundlag.

Natura 2000-området ligger i Lejre Kommune  i Vandområdedistrikt II Sjælland  i vandplanopland  2.2 Isefjord og Roskilde Fjord.

Fredninger
Et område i Ejby Ådal på 22 ha blev fredet af botaniske årsager i 1952. I 1996 revideredes fredningsbestemmelserne, og fredningen udvidedes til også at omfatte kystskrænterne under Ejby mod syd og Kyndeløse mod nord, i alt 35 ha.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger

 Kort over området på miljoegis.mim.dk
 Naturplanen  
Natura 2000-planer
EU-habitatområder i Danmark
Fredede arealer i Danmark

Lokaliteter i Lejre Kommune
Cassius Marcellus Clay (politiker)

Cassius Marcellus Clay (født 19. oktober 1810 i White Hall, Kentucky, USA, død 22. juli 1903) var en abolitionist og politiker.

Han var søn af en af de rigeste slaveejerfamilie i staten Kentucky. Han gik i Transylvania Universitet, og der hørte han William Loyd Garrison udtrykke abolitionistiske tanker. Efterfølgende tilsluttede han sig antislaveri-bevægelsen og kæmpede for de sortes rettigheder. Som politiker blev han valgt ind, men mistede stemmerne på grund af sin holdning til slaveri, men han fortsatte med at advokere for sin holdning resten af livet. I 1842 overlevede han et mordforsøg, og samme år udgav han et af sit mest berømte værk “Slavery: The Evil — The Remedy.” (Dansk: Slaveri: Ondskabet — Løsningen). I 1845-1846 oprettede og publicerede han en avis, "True American", der formidlede abolitionistiske tanker. I den anledning modtog han dødstrusler og måtte oven i købet installere hærdede døre i sit kontor for at værne om sit liv. I 1845 lykkedes det en pøbel, at bryde ind i hans kontor og tage hans avis-redskaber og maskiner for at tryne ham ned, hvilket gjorde ham til en helt i antislaveri-bevægelsen. Han deltog i den Mexicansk-amerikanske krig og blev senere udvalgt af vennen Abraham Lincoln som minister til at pleje relationer med Rusland. I 1862 kaldte Lincoln ham tilbage for at give ham en høj stilling som generalmajor i hæren, men Clay nægtede at acceptere stillingen, medmindre Lincoln gik med til at befri slaverne under Amerikas Konfødererede Stater. Lincoln proklamerede den ret senere samme år.

Kilder 

Politikere fra USA
Personer fra Kentucky